Galaxídi

Galaxídi (; myös Galaxeídi, Γαλαξείδι) on Kreikan kaupunki sekä samanniminen Delfoín kunnan kunnallisyksikkö (Δημοτική Ενότητα Γαλαξιδίου, Dimotikí Enótita Galaxidíou) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 2 989 ja varsinaisen Galaxídin kaupungin väkiluku 2 011 (vuonna 2011).

Galaxídin pieni kaupunki sijaitsee Korintinlahteen kuuluvan Itéanlahden länsirannalla. Galaxídin kunnallisyksikkö käsittää Delfoín kunnan lounaisosan. Galaxídi on perinteinen merenkulkukaupunki, ja sen nähtävyyksiin kuuluu muun muassa merenkulku- ja historiallinen museo. Kaupunki muistuttaa mantereisesta sijainnistaan huolimatta ulkoisesti monin tavoin kreikkalaista saaristokaupunkia, sillä se sai tien vasta vuonna 1963, jota ennen sinne kuljettiin meriteitse. Kaupungin nähtävyyksiin lukeutuu Galaxídin arkeologinen museo.

Galaxídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Gravián, Itéan, Kallieísin ja Parnassóksen kanssa, jolloin se muuttui uuden kunnan kunnallisyksiköksi.

pienoiskuva|none|upright=1.46|Galaxídin kaupunki.

 Kunnallisyksikön osat 

Galaxídin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágioi Pántes Ágioi Pántes 157 Néoi Ágioi Pántes 50 Paralía Agíon Pánton 108 Galaxídi Ágios Geórgios (saari) 0 Apsifiá (saari) 0 Galaxídi 2 011 Penteória Penteória 249 Vounichóra Vounichóra 414 Yhteensä: 2 989

 Lähteet 

 Aiheesta muualla 

Luokka:Delfoí
Luokka:Keski-Kreikan entiset kunnat
Luokka:Keski-Kreikan kaupungit